ร้านสเต็กขึ้นห้างร้านนี้มีชื่อว่า “Santa Fe’ Steak” ซานตา เฟ่ สเต็ก ค่ะ ซึ่งเค้ามีค่อนข้างหลายสาขาอยู่เหมือนกันค่ะ แต่กับสาขานี้ที่ เดอะมอลล์ท่าพระค่ะ ร้านสเต็กร้านนี้ตกแต่งแบบเก๋ๆ เน้นโทนสีดำดูโมเดิร์นหน่อยๆ แถมร้านนี้ตกแต่งแบบเป็นเอกลักษณ์เฉพาะตัวดี ด้วยการนำรถไฟมาตกแต่งร้านให้ดูเป็น Signature (เพราะตกแต่งเหมือนกันทุกสาขา) เปรีบบเสมือนนั่งทานในรถไฟยังไงยังงั้นเลยค่ะ สำหรับเมนู ร้านนี้จะเน้นเป็นพวกสเต็ก สปาเก็ตตี้ สลัด ซุปเห็ด อะไรประมาณนี้ค่ะ สำหรับวันนี้ เราสั่งเป็น “สปาเก็ตตี้ผัดขี้เมาแซลมอนสับ” จานละ 59 บาท ถูกมาก เราว่านะ เพราะเป็นร้านที่อยู่ในห้างด้วยงี้ ส่วนรสชาติสปาเก็ตตี้เค้าเส้นเหนียวนุ่มดี รสก็กลมกล่อมดีอยู่ค่ะ รวมๆ อาหารรสชาติดีใช้ได้ค่ะ ส่วนเรื่องราคาอาหารโดยรวม เริ่มต้นที่ราคาประมาณ 59 บาท ไม่แพงดี ชอบตรงนี้ค่ะ!!!